ΓΡΑΠΤΗ ΕΡΩΤΗΣΗ E-0729/02

υποβολή: Michl Ebner (PPE-DE) προς την Επιτροπή

(14 Μαρτίου 2002)

Θέμα: Πριμοδοτήσεις βοείου κρέατος

Στα πλαίσια του συμβιβασμού που προτάθηκε από το σουηδό πρωθυπουργό, και εγκρίθηκε στο Συμβούλιο της Γεωργίας της 19ης Ιουνίου 2001 που έλαβε χώρα στο Λουξεμβούργο, συμφωνήθηκε κατάρχήν ναπάρξει εγγύηση ειδικών πριμοδοτήσεων σε όλα τα κράτη μέλη, για ένα μέγιστο αριθμό 90 κεφαλών ανά αγρόκτημα. Ταυτόχρονα, να περιορισθεί η πυκνότητα ζωικού κεφαλαίου σε 1,8 μονάδες ανά εκτάριο.

Δύναται η Επιτροπή να ανακοινώσει:

- πόσες επιχειρήσειςπάρχουν στο κάθε ένα κράτος μέλος που ξεπερνούν αυτό το όριο,

- πόσες επιχειρήσειςπάρχουν σε κάθε μία από τιςποψήφιες προς ένταξη χώρες που ξεπερνούν αυτό το όριο,

- και κατά πόσοπάρχουν σκέψεις για εισαγωγή ενός ίδιου ή παρόμοιου ανωτάτου ορίου σε άλλους αγροτικούς τομείς·

Απάντηση του κ. Fischler εξ ονόματος της Επιτροπής

(3 Μαΐου 2002)

Οι όροι όσον αφορά τις 90 κεφαλές ανά ηλικία, ανά ημερολογιακό έτος και ανά αγρόκτημα σε σχέση με τη χορήγηση ειδικής πριμοδότησης έγιναν αυστηρότερες με την έγκριση του κανονισμού του Συμβουλίου (ΕΚ) αριθ. 1512/2001, της 23ης Ιουλίου 2001, ο οποίος αφορά την κοινή οργάνωση των αγορών στον τομέα του βοδινού κρέατος(1) και τροποποιεί τον κανονισμό (ΕΚ) αριθ. 1254/1999 της 17ης Μαΐου 1999(2).

Βάσει του άρθρου 4 της αρχικής έκδοσης του κανονισμού (ΕΚ) αριθ. 1254/1999, δέκα κράτη μέλη είχαν αποφασίσει να καταργήσουν ή να αλλάξουν το όριο των 90 ζώων.

Μέχρι τώρα δύο κράτη μέλη έχουν ενημερώσει επισήμως την Επιτροπή σχετικά με την πρόθεσή τους να αλλάξουν ή να καταργήσουν αυτό το όριο όσον αφορά το έτος 2002, σύμφωνα με τους νέους κανόνες που προβλέπεται ο προαναφερόμενος κανονισμός (ΕΚ) αριθ. 1512/2001.

Ο συντελεστής πυκνότητας, που εκφράζεται σε μονάδες χονδρών ζώων (ΜΧΖ) ανά εκτάριο, περιορίζει τον αριθμό των ζώων που μπορούν να λάβουν την ειδική πριμοδότηση και την πριμοδότηση για θηλάζουσες αγελάδες. Η Επιτροπή διαθέτει ως προς το θέμα αυτό πληροφορίες που της κοινοποίησαν τα κράτη μέλη στο πλαίσιο της τρέχουσας τακτικής διαχείρισης του καθεστώτος των πριμοδοτήσεων.

Για κάθε μία από τις σχετικές πριμοδοτήσεις τα κράτη μέλη κοινοποιούν τον αριθμό των ζώων που δικαιούνται πριμοδότηση καθώς και τον αριθμό των παραγωγών που λαμβάνουν αυτή την πριμοδότηση. Κοινοποιούν επίσης τον αριθμό των ζώων και των παραγωγών οι οποίοι εξαιρούνται από την εφαρμογή του συντελεστή πυκνότητας εξαιτίας του ότι ο αριθμός των ζώων είναι μικρότερος των 15 ΜΧΖ.

Η ισχύουσα νομοθεσία δεν επιβάλλει στα κράτη μέλη να κοινοποιούν πληροφορίες σχετικά με τις εν λόγω εκτάσεις ή με τον αριθμό των εν λόγω αγροκτημάτων ούτε με τον αριθμό των παραγωγών ή των ζώων που δεν δικαιούνται πριμοδότηση λόγω του ότι δεν πληρούται ο όρος που αφορά το συντελεστή πυκνότητας.

Εν τούτοις, λαμβανομένουπόψη του ότι η εκπλήρωση του όρου που αφορά το συντελεστή πυκνότητας αποτελεί μία από τις προϋποθέσεις χορήγησης της ειδικής πριμοδότησης ή/και της πριμοδότησης για τις θηλάζουσες αγελάδες, οι παραγωγοί που έλαβαν τη μία ή την άλλη απ' αυτές τις πριμοδοτήσεις ή και τις δύο θεωρήθηκαν ότι πληρούσαν τον όρο που αφορά το συντελεστή πυκνότητας.

Επομένως, η Επιτροπή διαθέτει στο Αξιότιμο Μέλος του Κοινοβουλίου τα στοιχεία σχετικά με τον αριθμό των ζώων και των παραγωγών οι οποίοι έλαβαν την ειδική ενίσχυση και την ενίσχυση σχετικά με τις θηλάζουσες αγελάδες καθώς και σχετικά με τον αριθμό των παραγωγών και των ζώων που εξαιρούνται από την εφαρμογή του συντελεστή πυκνότητας. Είναι δε διατεθειμένη να του κοινοποιήσει αυτά τα στοιχεία εάν το κρίνει απαραίτητο.

Η έννοια του συντελεστή πυκνότητας ως όρου για τη χορήγηση άμεσης ενίσχυσης στους παραγωγούς βοδινού κρέατος δενπάρχει στις περισσότερες από τιςποψήφιες για προσχώρηση χώρες. Η Επιτροπή δεν διαθέτει στοιχεία σχετικά με τον αριθμό των αγροκτημάτων τα οποία πληρούν τις προϋποθέσεις σχετικά με το συντελεστή πυκνότητας που προβλέπει η ισχύουσα κοινοτική νομοθεσία.

Οιποψήφιες χώρες διατύπωσαν αιτήματα σχετικά με τον καθορισμό των ανώτατων εθνικών ορίων για τη χορήγηση άμεσων ενισχύσεων στον τομέα του βοδινού κρέατος, και ειδικά της ειδικής πριμοδότησης και της πριμοδότησης για τις θηλάζουσες αγελάδες. Τα αιτήματα αυτά βασίζονται σε στατιστικά στοιχεία που δείχνουν μόνο τον αριθμό των ζώων που θα μπορούσαν να ήταν επιλέξιμα για κάθε μία απ' αυτές τις πριμοδοτήσεις.

Σύμφωνα με τις πληροφορίες που διαθέτει η Επιτροπή τα συστήματα εκτροφής βοοειδών στιςποψήφιες χώρες είναι γενικά πιο εκτατικά σε σύγκριση με αυτά των κρατών μελών.

Η Επιτροπή δεν προτίθεται προς το παρόν να προτείνει την καθιέρωση παρόμοιων ορίων στους άλλους γεωργικούς τομείς.

(1) ΕΕ L 201 της 26.7.2001.

(2) ΕΕ L 160 της 26.6.1999.